**РЕШЕНИЕ № ПВ –70 -ПР/2015 год.**

**за преценяване на необходимостта от извършване на оценка на въздействието върху околната среда**

**На основание**: чл. 93, ал. 1 и ал. 5 от *Закона за опазване на околната среда*(ЗООС); чл.7 ал.1 и чл. 8, ал. 1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31 ал. 4 и ал. 6 от Закона за биологичното разнообразие (ЗБР); чл. 40 ал. 3 и ал. 4, във връзка с чл. 2, ал. 1,т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал. 1 и ал.2 от Наредбата за ОС, становище от РЗИ Пловдив

**Р Е Ш И Х**

**да не се извършва** оценка на въздействието върху околната среда за **инвестиционно предложение**: **„Изграждане на птицеферма за подрастващи кокошки-носачки – волиерно отглеждане – 39900 брой места,**  което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Местоположение**: **в имот № 73122.20.13, землище на с. Трилистник, Община Марица**

Възложител: **„ВЕЛДИ – 1” ООД,**

**Характеристика на инвестиционното предложение /ИП/:**

След промяна предназначението на 13,597 дка земеделска земя ще се изгради птицеферма за подрастващи кокошки-носачки – 39900 брой места. Волиерната система дава възможност птиците да се движат свободно на няколко етажа (нива), които са оборудвани със скари (дървени, телени или пластмасови) и с вентилационна система за изсушаване на тора върху торовата лента. На долните етажи ще се монтира оборудването за хранене и поене, а горните ще се използват за почивка на птиците.

Към фермата ще бъде изградено торище, съгласно нормативните изисквания, в което ще се събира птичия тор. След изгниването му ще се използва за наторяване на земеделски имоти.

Битово – фекалните води ще се заустват във водоплътна яма.

Водоснабдяването на фермата ще се осъществи от съществуващ сондаж в съседен имот, собственост на същия възложител.

Електрозахранването ще бъде осигурено от нов трафопост, съгласно разрешително на“ЕВН България“ АД.

Изграждането и експлоатацията на фермата не е свързано с необходимост от изграждане на нови пътища. Имотът граничи със стопански път, чрез който се осъществява връзката с републиканската пътна мрежа.

Инвестиционното предложение /ИП/ попада в обхвата на т.1, буква “д“ от Приложение № 2 на Закона за опазване на околната среда /ДВ.бр.91/2002 год./ и чл.2, ал.1, т.1 от Наредбата за ОС. Площадката на ИП **не попада** в границите на защитени зони по смисъла на Закона за биологичното разнообразие /ЗБР/ от мрежата „Натура 2000”. Най-близката защитена зона е BG0000289 „Трилистник”, за опазване на природните местообитания и на дивата флора и фауна, приета с решение на Министерски съвет № 221/02.03.2007г. (ДВ бр. 21/2007г.). Предвид местоположението, характера и мащаба на инвестиционното предложение, извършената преценка за вероятната степен на отрицателно въздействие е, че не се очаква значително отрицателно въздействие върху защитената зона.

**мотиви:**

 **I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

За нуждите на птицефермата ще се изгради сграда по типов проект, осигурен от водещ производител на комплексно оборудване за волиерно отглеждане на птици. Фермата ще е инженерингова доставка - размери 60м.х15м. с височина на билото 3,50 м. В сградата ще се обособи помещение за преобличане на работещите с филтър за санитарна обработка - мръсна и чиста зона с шкафчета за работно облекло.

Производствената зона във фермата ще е с дължина 54,362 м, разделена на 4 надлъжни линии по 22 секции всяка. Вентилацията ще става чрез билен вентилатор, а нагнетяването на свеж въздух – през стенни вентилатори с филтри. До сградата ще се монтира силоз за фураж от 32,8 тона, свързан с горен подаващ механизъм и автоматично устройство за разпределяне на фуража. За почистване на помещението от замърсената суха постеля ще се използуват торови ленти, извеждащи торовите маси извън сградата.

* Всички дейности по време на строителството и експлоатацията на обекта ще се осъществяват в границите на имота.

● В хода на строителството и експлоатацията на обекта не се предполага значително замърсяване и дискомфорт на околната среда. При строителството се очаква известно шумово натоварване на околната среда. То ще бъде минимално, локализирано в рамките на ограничен район.

* Не се налага промяна на съществуващата или изграждане на нова пътна инфраструктура.
* Не се очаква замърсяване на околната среда, което да е над определените норми за допустими емисии по отношение на атмосферния въздух, почвите, водите и шума.

 **II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

Избраната площадка не е в непосредствена близост и не би могла да окаже влияние върху уязвими обекти, като жилищни зони, зони за отдих и др.

* Реализацията на инвестиционното предложение ще бъде извън границите на защитени зони, съгласно чл. 5 от Закона за биологичното разнообразие и не се очаква да настъпи значително въздействие върху компонентите на околната среда.
* Не се очаква засягане на качествата и регенеративната способност на природните ресурси в района.

 **III. Способност за асимилация на екосистемата в естествената околна среда**:

* С реализацията на инвестиционното предложение не се очаква унищожаване, увреждане или влошаване състоянието на видове, предмет на опазване на най-близката защитена зона BG0000289 „Трилистник” за опазване на природни местообитания и дивата флора и фауна.

**IV. Характеристика на потенциалните въздействия - териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие в резултат на строителството и експлоатацията на инвестиционното предложение ще е ограничен и локален, в рамките на имота.
* Реализацията на предложението не предполага трансгранично въздействие.
* Въздействието в резултат на експлоатацията на бъдещия обект ще бъде локално и дълготрайно, съгласно срока на експлоатацията му.

С писмо изх. № 3291/03.06.2015г. РЗИ- Пловдиве определила, че имотът не попада в СОЗ около водоизточници и съоръжения за битово водоснабдяване и не се засягат обекти, подлежащи на здравна защита. Не се очаква възникване на риск за човешкото здраве.

 **V. Обществен интерес към предложението за строителство, дейности или технологии :**

 Възложителят е уведомил за своето инвестиционно предложение кметовете на Община „Марица“ и с. Трилистник, както и засегнатото население чрез обява в общински сайт и на информационно табло. Извършено е уведомяването по реда на чл. 6, ал. 9 от Наредбата за ОВОС. Към момента на издаване на настоящото решение не са изразени устно или депозирани писмено жалби, възражения и становища срещу реализацията на инвестиционното предложение.

**При спазване на следното условие:**

1.Обектът да се експлоатира само при наличието на договор за предаване на труповете на умрелите птици в екарисаж.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Решението може да бъде обжалвано чрез РИОСВ-Пловдив пред Министъра на околната среда и водите и/ или Административен съд– Пловдив в 14-дневен срок от съобщаването му на заинтересованите лица и организации по реда на Административно- процесуалния кодекс.**

**Доц. Стефан Шилев 25.06.2015г.**

 *Директор на РИОСВ - Пловдив*